Document ID: /roh_data/filtered/fineweb-2-filterrobots_roh.jsonl.gz/10606

Suenter sia patenta da scolast primar l’onn 1977 ha Gion Gieri Sgier cleras ideas per sia vita professiunala: Instruir sin il stgalim aut a scolararas e scolars reals e mintga diesch onns midar lieu. Ma i vegn dal tuttafatg auter. Il giuven scolast va a Sevgein, instruescha las emprimas classas primaras e resta là 44 onns enfin tar sia pensiun. Sper la scola èn las uniuns e la vita culturala dal vitg da Sevgein in element central en la vita da Gion Gieri Sgier. Petra Rothmund vul savair, daco ch’igl è vegnì tut auter che quai ch’il giuven scolast aveva planisà a sias uras. Cun sia camera accumpogna ella il scolast dal vitg durant sias davosas emnas da scola.